[{"text_idx": "#000001", "text": "Bydd y modiwl hwn yn eich cyflwyno i dri cham craidd cynhyrchu cyfryngau: cyn-gynhyrchu, cynhyrchu ac o\u0302l-gynhyrchu. Yn ystod y cyfnod cyn-gynhyrchu, byddwch yn dysgu sgiliau cynhyrchu allweddol yn cynnwys addasu deunyddiau sgriptiau ar gyfer y sgrin, yn ogystal a\u0302 chanllawiau cyfreithiol, cyllidebu ac amserlennu. Yn y bloc cynhyrchu, byddwch yn dysgu sgiliau ymarferol hanfodol ar gyfer y set neu\u2019r stiwdio, megis sinematograffeg elfennol (camera a goleuo) a thechnegau cynhyrchu sain. Bydd y bloc o\u0302l-gynhyrchu yn eich cyflwyno i\u2019r technegau golygu sylfaenol ar gyfer trawsnewid ffilm fideo a sain amrwd yn doriad terfynol caboledig."}, {"text_idx": "#000002", "text": "Wrth gwblhau\u2019r modiwl hwn yn llwyddiannus, dylech fedru:"}, {"text_idx": "#000003", "text": "Deall a dangos pwysigrwydd cynllunio a pharatoi\u2019n drylwyr yn y broses cynhyrchu cyfryngau, yn ogystal ag ymwybyddiaeth o\u2019r canllawiau cyfreithiol, moesegol a rheoleiddiol.\nDangos a defnyddio gwybodaeth sylfaenol ac ymarferol o gyfarpar sain, camera, goleuo a golygu.\nMynegi bwriadau creadigol a gwneud penderfyniadau sy\u2019n briodol er mwyn gwireddu\u2019r amcanion artistig hyn."}, {"text_idx": "#000004", "text": "Sylwch oherwydd cyfyngiadau cenedlaethol mewn ymateb i bandemig COVID-19, ni allwn gynnig rhai elfennau o\u2019r modiwl hwn yn o\u0302l y bwriad. Mae pob elfen addysgu, gan gynnwys gweithdai ymarferol, yn cael eu cynnal ar-lein."}, {"text_idx": "#000005", "text": "Rydym hefyd wedi addasu ychydig o gynnwys modiwlau i adlewyrchu\u2019r sefyllfa gyfredol. Er enghraifft, ar gyfer y modiwl cyflwyniad i Gynhyrchu Cyfryngau, byddwch chi\u2019n datblygu\u2019ch cysyniad cyfryngau eich hun yn llawn, ac yn cael eich cefnogi i ddatblygu sgiliau cynhyrchu cyfryngau. Serch hynny, ni fydd disgwyl i chi gynhyrchu ffilm derfynol. Byddwn yn parhau i fonitro ac addasu yn o\u0302l yr angen er mwyn cynnig addysgu a dysgu o\u2019r safon uchaf i\u2019n myfyrwyr."}, {"text_idx": "#000006", "text": "Mae\u2019r modiwl yn defnyddio cyfres o ddarlithoedd wedi\u2019u recordio, darllen dan arweiniad, taflenni gwaith a gweithdai ymarferol, gan ganolbwyntio ar y meysydd canlynol:"}]